钦定古今图书集成/明伦汇编/交谊典/第069卷 > 春秋四传 > 《庄公九年盟蔇》
## 钦定古今图书集成/明伦汇编/交谊典/第069卷 > 春秋四传 > 《庄公九年盟蔇》

《春秋》，“公及齐大夫盟于蔇。”〈按公谷作暨〉

《公羊传》“公曷为与大夫盟？齐无君也。然则何以不名？
为其讳与大夫盟也，使若众然。”

〈注〉邻国之臣，犹吾臣也。君之于臣，当告从命行，而反歃血约誓，故讳。使若悉得齐诸大夫约束之者愈也。